Сұлулар сайысқанда....
"Сұлулар сайысқанда...." | "https://abai.kz/post/1888"
TITLE: Сұлулар сайысқанда....
URL: https://abai.kz/post/1888
META: "Сұлулар сайысқанда...." | "https://abai.kz/post/1888"
DATE: 23.09.2009
AUTHOR(s): Абай-Ақпарат
TOTAL WORDS: 328
TEXT: «Еліміздің ең әдемі аруы» атағы енді он сегіз жастағы алматылық Сымбат Мадияроваға тиесілі. Алматы шаһарында улап-шулап өте шыққан Қала күнін түйіндеген «Қазақстан аруы - 2009» ұлттық байқауы биылғы жыл үздігін осылай анықтады. Осымен он үшінші рет өткізілген байқау еліміздің түкпір-түкпірінен 31 үміткерді жинаған-ды. Алайда, өзі бар болғаны үш сынақтан тұратын байқау үміткерлер қатарын сейілтіп, соңында қалған он арудың ішінде Сымбаттың бағы жанды. Енді ол желтоқсан айында Оңтүстік Африка республикасында өтетін «Әлем аруы - 2009» байқауында ел намысын қорғайтын болады. Бір қынжыларлығы, Астана алаңында өтіп жатқан сұлулар сынымен қатар сол күні «Мемлекеттік тіл туралы» Заңның қабылданғанына 20 жыл толып жатқан еді. Сөз қолданысымызға бүгінде еркін енген «тіл жанашырлары» сол мезетте Республика Сарайында арнайы кеш өткізіп жатқан-тұғын. Мәселе, бұл кеште емес, елдіктің нышанына айнала алмай отырған тіл мерекесінің күнінде қазақстандық арулардың мемлекеттік тілге мойын бұрмауында болатын. Майқы бидей майын тамызбаса да, сұлуларымыздың күн келбеті мемлекеттік тілде бір-екі ауыз сөз айтып, байқау қазақ тілінде жүргізілсе, жүрекке де бір жылу ұялар ма екен деген бір ой ғана бізде... «Еліміздің ең әдемі аруы» атағы енді он сегіз жастағы алматылық Сымбат Мадияроваға тиесілі. Алматы шаһарында улап-шулап өте шыққан Қала күнін түйіндеген «Қазақстан аруы - 2009» ұлттық байқауы биылғы жыл үздігін осылай анықтады. Осымен он үшінші рет өткізілген байқау еліміздің түкпір-түкпірінен 31 үміткерді жинаған-ды. Алайда, өзі бар болғаны үш сынақтан тұратын байқау үміткерлер қатарын сейілтіп, соңында қалған он арудың ішінде Сымбаттың бағы жанды. Енді ол желтоқсан айында Оңтүстік Африка республикасында өтетін «Әлем аруы - 2009» байқауында ел намысын қорғайтын болады. Бір қынжыларлығы, Астана алаңында өтіп жатқан сұлулар сынымен қатар сол күні «Мемлекеттік тіл туралы» Заңның қабылданғанына 20 жыл толып жатқан еді. Сөз қолданысымызға бүгінде еркін енген «тіл жанашырлары» сол мезетте Республика Сарайында арнайы кеш өткізіп жатқан-тұғын. Мәселе, бұл кеште емес, елдіктің нышанына айнала алмай отырған тіл мерекесінің күнінде қазақстандық арулардың мемлекеттік тілге мойын бұрмауында болатын. Майқы бидей майын тамызбаса да, сұлуларымыздың күн келбеті мемлекеттік тілде бір-екі ауыз сөз айтып, байқау қазақ тілінде жүргізілсе, жүрекке де бір жылу ұялар ма екен деген бір ой ғана бізде...
